כפר קליל

כפר קליל (בערבית: كفر قليل) היא עיירה פלסטינית בנפת שכם בצפון יהודה ושומרון. על פי הלשכה הפלסטינית המרכזית לסטטיסטיקה (PCBS), אוכלוסיית העיירה מנתה 2,491 תושבים בשנת 2006.

כפר קליל נמצא כ-4.3 ק"מ דרומית לשכם. הכפר גובל בשכם מצפון וממזרח, ובבורין מדרום וממערב.<ref>[https://web.archive.org/web/20170817040516/http://vprofile.arij.org/nablus/pdfs/vprofile/Kafr%20Qalill_vp_en.pdf Kafr Qallil Village Profile], ARIJ, p. 4</ref>

בכפר נמצאו חרסים מהתקופות הרומית והביזנטית.<ref name="Bull34">Bull and Campbell, 1968, p. 35</ref> בנוסף על כך, נמצאו כתובות המתוארכות לתקופה הביזנטית.<ref>Dauphin, 1998, p. 800</ref> מקום זה הוזכר בכרוניקה השומרונית,<ref name="SWP163">Conder and Kitchener, 1882, SWP II, p. [https://archive.org/stream/surveyofwesternp02conduoft#page/163/mode/1up 163]</ref> וידוע כי ישבה בו אוכלוסייה שומרונית במאה ה-7 לספירה.<ref>Conder, 1876, p.[https://archive.org/stream/quarterlystateme07pale#page/196/mode/1up 196]</ref>

בתקופת האימפריה העות'מאנית הכפר היה חלק מסנג'ק שכם. בכפר התקיימו כ-50 משקי בית וכלל התושבים היו מוסלמים. התושבים שילמו שיעור מס קבוע של 33.3% על תוצרת חקלאית שכללה חיטה, שעורה, יבולי קיץ, עצי זית, עזים וכוורות, בנוסף על הכנסות מזדמנות. בסך הכל תושבים שילמו מס של כ-15,000 אקצ'ות.<ref>Hütteroth and Abdulfattah, 1977, p. 135</ref>

בשנת 1870, תיאר ויקטור גרן את כפר קליל ככפר של מאתיים תושבים, המופרד על ידי עמק בשני חלקים- צפוני ודרומי. בנוסף על כך, גרם תיאר כמה גנים צמודים אל הכפר.<ref>Guérin, 1874, p. [https://archive.org/stream/descriptionsam01gu#page/459/mode/1up 459]</ref>

במפקד האוכלוסין של ארץ ישראל בשנת 1922 שנערך על ידי שלטונות המנדט הבריטי, מנתה אוכלוסיית כפר קליל 298 מוסלמים.<ref name="Census1922">Barron, 1923, Table IX, Sub-district of Nablus, p. [https://archive.org/stream/PalestineCensus1922/Palestine%20Census%20(1922%29#page/n26/mode/1up 24]</ref> מספר זה גדל ל-332 תושבים ב-79 בתים במפקד האוכלוסין של 1931.<ref name="Census1931">Mills, 1932, p. 63</ref> בסקר הכפרים משנת 1945 מנה כפר קליל (כולל ח'רבת שרין) כ-470 תושבים מוסלמים<ref name="1945p18">Government of Palestine, Department of Statistics, 1945, p. [http://cs.anu.edu.au/~bdm/yabber/census/VSpages/VS1945_p18.jpg 18]</ref> שטח הכפר התפרס על 4,732 דונם.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20I/Nablus/Page-060.jpg 60]</ref> מתוכו 83 דונם היו מטעים וקרקע להשקיה, 2,397 שימשו לדגנים,<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20II/Nablus/Page-106.jpg 106]</ref> ואילו 39 דונם היו אדמות בנויות.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20III/Nablus/Page-156.jpg 156]</ref>

לפי מפקד האוכלוסין הירדני בשנת 1961, התגוררו בכפר קליל כ-749 תושבים.<ref>Government of Jordan, Department of Statistics, 1964, p. [http://users.cecs.anu.edu.au/~bdm/yabber/census/JordanCensusPages/JordanCensus1961-p26.pdf 26]</ref>

לאחר הסכמי אוסלו, 27% משטחי הכפר סווגו כשטח A, ו-73% הנותרים כשטח C.<ref>[https://web.archive.org/web/20170817040516/http://vprofile.arij.org/nablus/pdfs/vprofile/Kafr%20Qalill_vp_en.pdf Kafr Qallil Village Profile], ARIJ, p. 14</ref> במהלך השנים חלק מן אדמות הכפר שימשו לבניית הר ברכה.<ref>[https://web.archive.org/web/20170817040516/http://vprofile.arij.org/nablus/pdfs/vprofile/Kafr%20Qalill_vp_en.pdf Kafr Qallil Village Profile], ARIJ, p. 15</ref>

==קישורים חיצוניים==

== הערות שוליים ==

קטגוריה:נפת שכם
קטגוריה:הרשות הפלסטינית: יישובים
קטגוריה:יישובים שומרוניים לשעבר